
Acesta s-a născut în părțile Smirnei. Din copilărie s-a deprins a trăi în deplină A 
curăție trupească şi sufletească. Trăind pe vremea când Sfinţii apostoli propo- 
văduiau în toată lumea credinţa cea nouă în lisus Hristos, Sfântul Vucol a primit A 
dreapta credinţă şi s-a făcut el însuşi vrednic vestitor al învăţăturii creştineşti. Şi, 2 
făcându-se vas iscusit al Duhului Sfânt l-a aflat pe el Sfântul evanghelist loan, 
apostolul cel iubit al lui Hristos, care, hirotonindu-l pe el episcop, l-a aşezat în 
marea cetate a Smirnei. Şi aici a păstorit cu cinste, cu înţelepciune şi cu dragoste, A 
turma credincioşilor, vreme îndelungată, aducând pe mulţi la cunoaşterea ade- 2 
vărului şi botezându-i în Hristos. Deci, mai înainte de moartea sa, a lăsat urmaş în o 

locul său şi păstor al oilor sale şi dascăl, pe fericitul Policarp (23 februarie). Şi aşa 
s-a mutat la Domnul, din viaţa aceasta pământească, în ziua de 6 februarie. 

In această lună (februarie), ziua a şasea: Prea cuviosul părintele nostru Vucol 
episcopul Smirnei (Minei) 





La Vecernie 
La Doamne strigat-am..., Stihirile pe 6, ale praznicului 3 şi ale sfântului 3. 
Stihirile praznicului, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Făcătorul tuturor, şi Mântuitorul nostru, s-a adus la biserică, de Maica Fecioara. 
Pentru aceea bătrânul cu bucurie luându-l pe el striga: Acum slobozeşte pe robul 
tău Bunule, cu pace, precum bine ai voit. 


Simeon primind în braţe din mâinile Fecioarei, pe Mântuitorul cel ce s-a născut 
mai-nainte de toți vecii, striga: Văzut-au marginile lumii lumina slavei Tale. Acum 
slobozeşte pe robul tău Bunule, cu pace, că te-am văzut. 


Pe Mântuitorul, cel ce s-a născut în vremile cele mai de pe urmă spre mântuirea 
oamenilor, ținându-l Simeon în braţe, cu bucurie striga: Văzut-am lumina nea- 
murilor, şi slava lui Israil. Acum mă slobozeşte precum ai zis ca un Dumnezeu, din 
cele de aici, cu porunca ta. 

Alte Stihiri ale sfântului, glasul al 6-lea: 

Podobie: A treia zi al înviat... 

Strălucindu-te cu lumina dumnezeieştilor bunătăţi, prea sfințite, lumină te-ai pus în 
sfeşnicul cel de taină al dumnezeieștii Biserici, luminându-o pe dânsa, părinte, cu 


sfinţite învăţăturile tale. 


Duhul, care te-a sfințit pe tine Vucole prea sfinţite, prin tine dăruieşte purtătorule 
de Dumnezeu, sfinţenie şi luminare, şi mântuire, celor ce aleargă cu credinţă. 


Propovăduind înțelepte bunătatea Dumnezeului nostru cea nemărginită, îmbunezi 
popoarele cele căzute în rele, aducându-le Mântuitorului bună dăruire, ca un lucră- 
tor de sfinţenie prea sfințit. 
Slavă..., Și acum..., a praznicului, a lui Andrei Criteanul. 
Cercaţi Scripturile, precum a zis în Evanghelii Hristos Dumnezeul nostru. Că într- 
însele îl vom afla pe Dânsul născut şi înfăşat, în iesle pus, şi cu lapte hrănit, şi cum 
tăierea împrejur a primit, şi de Simeon s-a purtat. Şi nu prin părere, şi prin nălucire, 
ci prin adevăr lumii s-a arătat. Către care să strigăm: Cela ce eşti mai-nainte de 
veci, Dumnezeule, slavă ție. 

La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Purtând curata, şi cea fără prihană Fecioară, pe Făcătorul şi Stăpânul, ca pe un 
prunc în braţe, în biserică intră. 


Stih: Acum slobozeşte pe robul tău Stăpâne după Cuvântul tău în pace. 


Primeşte o Simeone, pe Domnul slavei, precum ţi s-a vestit ţie, de la Duhul Sfânt, 
că iată a venit. 


Stih: Lumină spre descoperirea neamurilor, şi slavă norodului tău Israil. 

Acum au văzut ochii mei, bunule Dumnezeule, făgăduinţa ta. Slobozeşte degrab pe 
robul tău, iubitorule de oameni. 


Slavă..., Și acum..., glasul 1, a lui loan monahul 
Astăzi cel ce a dat de demult lui Moise legea în Sinai, poruncilor legii se supune, 
pentru noi ca un milostiv făcându-se ca noi. Acum Dumnezeu cel curat, ca un 
prunc sfânt, deschizând pântecele celei curate, luişi însuşi ca un Dumnezeu se 
aduce, de blestemul legii slobozindu-ne, şi luminând sufletele noastre. 
Troparul Sfântului, glasul al 4-lea. Îndreptător credinţei şi chip blândeţilor, învă- 
țător înfrânării, te-a arătat pe tine, turmei tale adevărul lucrurilor. Pentru aceasta ai 
câştigat cu smerenia cele înalte, cu sărăcia cele bogate. Părinte ierarhe Vucol, roa- 
gă pe Hristos Dumnezeu ca să mântuiască sufletele noastre. 
Slavă..., Și acum..., al praznicului. 

La Utrenie 
La Dumnezeu este Domnul..., Troparul praznicului de 2 ori. 
Slavă..., al Sfântului, Și acum..., iar al praznicului. 
După întâia Catismă, Sedealna glasul 1: 
Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 
cerurilor strigau Ție, Dătătorule de viaţă: Slavă învierii Tale, Hristoase; slavă 
împărăției Tale; slavă rânduielii Tale, Unule, lubitorule de oameni. 
La biserică te-ai adus viața tuturor; pentru mine făcându-te prunc sub lege, cel ce 
oarecând ai scris pe lespezi legea în muntele Sinai, ca să mântuieşti pe toți din 
robia cea de demult a legii. Slavă milostivirii tale, Mântuitorule, slavă împărăției 
tale, slavă rânduielii tale, unule lubitorule de oameni. 


Slavă..., Și acum..., iar aceasta 


După a doua Catismă, Sedealna, glasul al 5-lea: 

Podobie: Pe Cuvântul Cel împreună fără de început cu Tatăl şi cu Duhul, carele S- 
a născut din Fecioară spre mântuirea noastră, să-L lăudăm, credincioşii, şi să 1 ne 
închinăm; că bine a voit a Se sui cu trupul pe Cruce şi moarte a răbda și a scula pe 
cei morţi, întru slăvită Învierea Sa. 


La biserică te-ai adus ca să plineşti cele obişnuite Făcătorul şi Stăpânul şi dătătorul 
legii, şi ai suferit a te ţine trupeşte în braţele lui Simeon cu bunăvoirea ta. Cela ce 
eşti tuturor înfricoşat, şi ţii toată zidirea unule îndurate, descoperind lumina ta nouă 
tuturor. 


Slavă..., Și acum..., iar aceasta 


Canoanele, al praznicului cu Irmosul pe 8, şi al sfântului pe 4. 


Canonul Sfântului 





facere a lui losif 
Cântarea 1-a 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Cu frumuseţile cele dumnezeieşti şi sfințite, şi cu străluciri luminoase luminându-te 
totdeauna, luminează sufletul meu, care cinsteşte luminată prăznuirea ta părinte. 


Stea cu totul luminoasă arătându-te pe tine Soarele cel înţelegător, cu strălucirile 
bunătăților tale a luminat tot pământul, ierarhe al lui Hristos, Vucole prea înțelepte. 

Slavă... 


Viaţă pururea curată şi limpede, şi neamestecată cu întinăciune, arătând mărite, te- 
ai cunoscut pe pământ odor sfințit al lui Hristos, Vucole prea înțelepte. 


Și acum..., a Născătoarei 

Cel ce este împreună cu Tatăl, Unul Născut, întrupându-se cu cuviință dumne- 
zeiască, în pântecele tău mai presus de cuget, a îndumnezeit pe oameni Preacurată, 
pentru mulţimea îndurărilor, prea bunul Dumnezeu. 

Cântarea a 3-a 


Irmos: Nu este sfânt precum tu... 


Fiu zilei şi al luminii prin osteneli dumnezeieşti făcându-te ierarhe, te-ai sălăşluit 
cu adevărat acum întru luminile sfinților, luminându-te cu darul. 


Propovăduind cu bună credinţă o fiinţă a Treimii, ai dezrădăcinat de pe pământ 
înşelăciunea mulțimii dumnezeilor, ca un ierarh cinstit, şi ca un slujitor adevărat al 
Cuvântului. 


Slavă... 


Calea vieţii ai arătat tuturor, celor ce au fost rătăciţi din ispita vrăjmaşului, şi i-ai 
adus pe ei mântuiţi ca un păstor cuvântător, la Cuvântul începătorul păstorilor. 


Și acum..., a Născătoarei 


Fii mie liman şi păzitoare, celui ce pururea sunt bătut, neslăbit de întreitele valuri 
cele cumplite ale patimilor, în marea vieţii, singură prea curată pururea Fecioară. 


Irmos: Nu este sfânt precum Tu, Doamne Dumnezeul meu, care ai înălţat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Sedealna sfântului, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele “Tău, îndurările Tale dăruieşte-i, Hristoase Dumnezeule. Veseleşte 

cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Strălucind cu lumina preoţiei, ai povăţuit la lumină popoarele ierarhe, şi ai pierdut 
întunericul idolilor, iar cu lumina tămăduirilor, risipind negura patimilor, te-ai 
mutat către lumina cea neapusă, rugându-te neîncetat pentru noi, care te cinstim, 
Vucole fericite. 


Slavă..., Și acum..., a praznicului, glas acelaşi 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Prunc te-ai făcut pentru mine cela ce eşti vechi de zile, curăţeniilor te împărtăşeşti 
prea curate Dumnezeule, ca să-mi încredinţezi mie trupul cel din Fecioară. Şi 
acestea Simeon cu taină ştiindu-le, te-a cunoscut pe tine Dumnezeu şi om cel ce te- 
ai arătat cu trupul, şi ca pe o viaţă te-a cuprins, şi bucurându-se ca un bătrân, a 
strigat: Slobozeşte-mă, căci tu eşti Dumnezeul meu. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând; din cuget curat întru Domnul să prăznuim. 


Cel ce a ştiut mai-nainte frumuseţea sufletului, şi curăţia gândului tău, de Dumne- 
zeu fericite, te-a făcut după cuviinţă propovăduitor celor sfinte, înțelepte. 


Fiind luminat de Duhul, luminezi pe cei ce sunt întru întunericul rătăcirii şi prin 
Botez îi săvârşeşti fii zilei, ierarhe pururea pomenite. 


De multe fiare ţi-ai mântuit turma, care căuta să o tulbure, şi să o depărteze de cre- 
dinţa cea fără prihană, podoaba arhiereilor şi pârga păstorilor, Vucole. 


Slavă... 


Aflându-te strălucit cu darul, slăvitul cuvântătorul de Dumnezeu, te-a hirotonit cu 
învățături dumnezeieşti, şi te-a săvârşit preot sfinţit, Vucole prea înțelepte. 

Și acum..., a Născătoarei 


Arătat te-a văzut pe tine Moise în rug, care închipuia cu sfinţenie prin taină că vei 
să te arăţi născătoare Focului, pururea Fecioară Născătoare, de Dumnezeu. 


Cântarea a 5-a 
Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, mă rog, luminează-le; ca să Te vadă Cuvinte al lui Dumnezeu pe Tine, 


Adevăratul Dumnezeu, cel ce îi chemi din negura greşelilor. 


Imbrăcându-te cu sfinţenie cu îmbrăcămintea cea sfințită a preoţiei, ai luminat pe 
cei nesfințiţi ierarhe, a cinsti o Unime nezidită în trei feţe, Vucole prea înțelepte. 


Din gura lupului celui înțelegător, ai răpit pe noroade, cu învăţăturile grăitoarei de 
Dumnezeu gurii tale, şi gurile cele fără uşi ale ereticilor le-ai îngrădit cu teologiile 
tale, părinte Vucole. 

Luminându-te cu razele cele dătătoare de lumină ale Duhului, cuvioase, te-ai făcut 
cu totul luminos, luminând sufletele celor întunecaţi, Vucole ierarhe de Dumnezeu 
fericite. 


Slavă... 


Biruitu-s-a necuratul Marchian de ale tale sfințite cuvântări, şi s-a izgonit turbatul, 
vărsându-şi noroiul a toată necuviinţa, Vucole prea mărite. 


Și acum..., a Născătoarei 

Legile firii le înnoieşte lisus cel ce este Dumnezeu mai presus de toată fiinţa, Prea- 
curată, născându-se din pântecele tău, cel ce singur a înfiinţat toată lumea cu voirea 
lui. 

Cântarea a 6-a 


Irmos: Marea vieţii văzându-o... 


Prea măritul Vucol având smerenie înălțătoare, curăția gândului, dragoste nefăţar- 
nică, credinţă şi nădejde curată, s-a arătat locaş Treimii. 

Duhul Sfânt în urma ta, celui ce ai împodobit din destul scaunul Smirnelor, prea 
lăudate, a hirotonit păstor pe Policarp, săvârşindu-se prin mâna ta, Vucole. 


Slavă... 


Cunoscând prin Duhul chemarea ta, înțelepte, aduci la Altar pe cel din urma ta cu 
darul oilor celor cuvântătoare, fiind luminat cu strălucirile bunătăţilor. 


Și acum..., a Născătoarei 


Stăpână uşa darului, care ai deschis oamenilor uşa cea cerească, deschide-mi mie 
uşile pocăinţei luminat, şi mă mântuieşte de uşile morţii. 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Condacul şi Icosul praznicului. 
Sinaxar 


Intru această lună, în 6 zile, pomenirea prea cuviosului părintelui nostru Vucol 
episcopul Smirnelor. 


Stih: Vucol păstorul Smirnei cerescul jertfitor. 
Neadormit este şi după moarte al turmei păzitor. 
În a şasea zi Vucol a părăsit, 

Strălucirea lumii soarelui acestuia văzut. 


Acesta din tânăra sa vârstă păzindu-se pe sine curat, se făcu vas Sfântului Duh. Pe 
care aflându-l iscusit şi vrednic, prea lăudatul şi iubitul lui Hristos, dumnezeiescul 
loan de Dumnezeu cuvântătorul, l-a hirotonisit episcop şi păstor ales bisericii, ma- 
rii cetăţi a Smirnelor. 


Care luminându-se de Duhul Sfânt, lumina pe cei ce se aflau întru întunericul 
rătăcirii, de i-a făcut fii zilei prin Sfântul Botez, mântuindu-i de neîmblânzitele 
fiare, adică de sălbaticii şi întunecaţii draci. 


Deci acesta mai-nainte de a se săvârşi, a hirotonisit diadoh în locul său într-această 
cetate păstor şi dascăl oilor celor cuvântătoare pe fericitul Policarp; şi aşa către 
Domnul s-a mutat. 

Al căruia cinstit trup îngropându-se în pământ, făcu Dumnezeu de crescu un copac, 
care face tămăduiri până astăzi. 


Tot în această zi, pomenirea Sfântului mucenic Iulian, cel din Emesa. 


Stih: Hristos a fost pironit la mâini şi la picioare. 
Iar Iulian şi la cap cu adăugire. 


Aceasta era din cetatea Emesei, în floarea vârstei sale, bine cinstitor de Dumnezeu, 
cu părere adică că se osârduieşte prin doctorii pentru trupurile oamenilor; iar mai 
multă îngrijire făcând pentru sufletele lor, căci era doctor numai puţin acestora 
decât acelora. 


Deci fiind prinşi Siluan episcopul, şi Luca diaconul, şi Mochie Anagnostul, pe 
vremile împăratului Numerian, şi fund osândiţi de închinătorii de idoli a se face 
mâncare fiarelor, Sfântul Iulian, când îi duceau pe ei, întâmpinându-i, li s-a închi- 
nat. Pentru care fiind prins şi el după moartea acelora, i s-a bătut cuie de fier în 
cap, şi la mâini şi la picioare, şi în oarecare peşteră, precum se afla cu cuiele fiind 
închis, şi-a dat duhul la Dumnezeu. 


Tot în această zi, pomenirea Sfinţilor mucenici, Fausta, Evilasie şi Maxim. 


Stih: Trei mucenici pătimesc a peştilor patimă, 
Intâmplându-li-se obştesc organ tigaia. 


Această Sfântă Fausta, era pe vremea împăratului Maximian, din cetatea Cizicului. 
Și întâmplându-se a avea părinţi bogaţi şi pioşi, multă bogăţie după moartea lor a 
rămas. Ci nici vârsta tinereţii, nici înşelăciunea bogățiilor, nu o a despărţit pe dânsa 
de la faptele bune. Ținându-se pe sine întru feciorie în post, şi în rugăciune, şi întru 
îndeletnicirea dumnezeieştilor Scripturi. 


Deci vestea ei ajungând până la împăratul, a fost trimis către ea oarecarele Evilasie 
din cei aleşi ai siclitului ca să o plece pe ea să jertfească dumnezeilor, şi neîndu- 
plecându-se, să fie aruncată întru adâncurile mării. 


lar acela întrebuinţând la ea toată cercarea muncilor, după ce a văzut că cu prea 
mărire s-a izbăvit din ele, şi că făcea minuni, a crezut în Hristos. 

Și iarăşi a fost trimis la Evilasie şi la, Maxim eparhul. Care pe amândoi, la 
cumplite munci supunându-i, prin facerile de minuni şi prin rugăciunile muceniţei, 
a crezut şi acesta în Hristos. 


ŞI în tigaia ce o gătise asupra sfinților, de voie intrând împreună şi-au săvârşit 
nevoinţa, prin foc luând sfârşitul. 


Tot în această zi, pomenirea prea cuviosului părintelui nostru Varsanufie. 


Stih: Din pământ trupul lui Varsanufie este alcătuit, 
ŞI în pământ în a sa maică a intrat. 


Tot în această zi, pomenirea cuviosului părintelui nostru loan, cel numit proo- 
rocul învăţăcelul Sfântului Varsanufie. 


Stih: Drept este loane a te împreuna, 
ŞI a te pune cu prietenul dascăl aici. 


Tot în această zi, cuviosul loan cel din cetatea Lico, cu pace S-a săvârşit. 


Stih: Pe Ioan cel din Lico unde este cu dreptul a-l pune? 
Decât numai aici, împreună cu loan cel de un nume. 


Tot în această zi, pomenirea părintelui nostru Fotie, patriarhul Constanti- 
nopolului. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe tiran l-a plecat a grăi: Binecuvântat eşti, 
Dumnezeul părinţilor noştri! 

Înţelepţind pe cei neînţelepţi, şi îndreptând pe cei căzuţi întru rătăcire, i-ai mântuit 


părinte, şi i-ai adus la Dumnezeu curaţi, cu bună credinţă cântând lui: Bine eşti 
cuvântat Dumnezeul părinţilor noştri. 

Infrumuseţatu-ţi-s-a fălcile tale, prea fericite, propovăduind întruparea celui ce a 
strălucit nouă pentru nespusa milostivire, către care cu bună glăsuire strigai: Bine 
eşti cuvântat Dumnezeul părinților noştri. 


Slavă... 

Patimile trupului prin nevoinţe stăpânindu-ți prea mărite, nestăpânit te-ai arătat de 
năpădirile înşelătorului, şi acum fără rătăcire cânţi: Bine eşti cuvântat Dumnezeul 
părinților noştri. 

Și acum... a Născătoarei 

Mântuindu-ne de osândirea cea dintâi, prin naşterea ta cu totul fără prihană, te lău- 
dăm pe tine, cei ce ne-am mântuit prin tine Fecioară, strigând, şi cu credinţă, zi- 
când: Bine este cuvântat rodul pântecelui tău, prea curată. 

Cântarea a 8-a 

Irmos: Din văpaie cuvioşilor... 

Răsărind ca finicul în curţile lui Dumnezeu, ai adormit somnul cel cu cuviință 
drepţilor, şi ai răsărit pom înaintea dumnezeiescului tău mormânt, minune la cei 
ce-l văd, Vucole propovăduitorule de Dumnezeu. 

Dumnezeu Cuvântul lui Dumnezeu cel înfiinţat, sfințit arhiereu te-a ales, ca să ungi 
poporul cu sfinţenie, prea sfinţite, mai mare al scaunului Smirnelor luminătorule al 
lumii. 

Binecuvântăm pe Tatăl, şi pe Fiul şi pe Sfântul Duh, Domnul. 

Pe Cuvântul cel întrupat Dumnezeu l-ai cuvântat, şi multe noroade ai mântuit din 
necuvântare făcându-te dumnezeiesc ucenic, celui ce a strălucit întru cuvântarea de 
Dumnezeu, Vucole propovăduitorule de Dumnezeu. 

Și acum..., a Născătoarei 

Cu sfinţenie se învăţa adunarea cea dumnezeiască a proorocilor, tainele tale Năs- 


cătoare de Dumnezeu, învăţându-se de departe, şi punând la arătare semnele cele 
dumnezeieşti ale naşterii tale, prea curată Fecioară. 

Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât, şi jertfa dreptului cu apă o ai ars; că toate le 
faci, Hristoase, cu singură voirea. Pe tine te prea înălțăm întru toţi vecii. 


Cântarea a 9-a 
Irmos: Pe Dumnezeu a-l vedea... 


Ca o lumină, ca o strălucire, ca un soare mare, ca un fulger ai strălucit în Biserica 
lui Hristos, şi cugetele credincioşilor le-ai luminat, şi către locurile cele neînserate 
te-ai sălăşluit, cântând în glasuri întreit sfinte pe Treimea cea nezidită. 


Făcându-te afară de trup, şi de lume lucrătorule de cele sfinte, te-ai mutat către 
cetele cele mai presus de lume bucurându-te, şi îndumnezeindu-le cu prea luminat 
dar. Pentru acea săvârşim pe pământ pomenirea ta cu credinţă, Vucole prea înţe- 
lepte. 


Slavă... 

Pământul a ascuns prea fericit trupul tău, care de faţă izvorăşte tămăduiri şi daruri. 
Iar Cerul ţine duhul tău, împreună cu cei aleşi din veac, luminat cu dumnezeieştile 
lumini adevărat, Vucole prea mărite. 

Și acum... a Născătoarei 

Cu glasul îngerului ai născut curată pe Ingerul sfatului celui mare, pe Hristos 
Emmanuil, care a împreunat pe cei de jos cu îngerii. Una binecuvântată, prea lău- 
dată, singură pricina îndumnezeirii noastre Fecioară. 

Irmos: Pe Dumnezeu a-L vedea nu este cu putință oamenilor, spre care nu cutează 
a căuta Oştile îngereşti; iar prin tine Preacurată S-a arătat oamenilor Cuvântul 


Întrupat. Pe care mărindu-L cu Oştile cereşti, pe tine te fericim. 


Luminânda: 

Luminânda învierii: Cu ucenicii să ne suim în muntele Galileei, prin credinţă să 
vedem pe Hristos zicând: Că a luat putere a celor de sus şi a celor de jos; să ne 
învăţăm cum învaţă, a boteza toate neamurile în numele Tatălui şi al Fiului şi al 
Sfântului Duh şi a petrece cu tăinuitorii, precum S-a făgăduit până în sfârşitul vea- 
cului. 


Păstoreşte ai povăţuit turma Domnului, către păşunile bunei credințe, prea înțelepte 
ierarhe, izgonind tot eresul, ca pe nişte fiare. Drept aceea acum să căutaţi şi spre 
noi din Cer cu milostivire, ca unul ce stai împreună cu prea curata Născătoarea de 
Dumnezeu, înaintea scaunului Dumnezeirii, prea fericite părinte Vucole. 
Slavă..., Și acum..., a praznicului 
Nedespărțindu-se negrăit de sânurile părinteşti, pentru bunătatea cea desăvârşită, 
din Fecioară se naşte, şi prunc se face Cuvântul. Şi pe acesta îl primeşte în braţe 
Simeon bătrânul, şi împreună cu dânsul bătrâna, a mărturisit mulțumirea ca la un 
Stăpân, întru care şi vestea mai-nainte mântuirea oamenilor. 

La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Astăzi Mântuitorul, ca un prunc s-a adus în biserica Domnului, şi cu bătrânele mâi- 
ni, l-a primit pe el bătrânul. 


Stih: Acum slobozeşte pe robul tău, Stăpâne după cuvântul tău în pace. 
Astăzi Cel vechi de ani, minunat se vede prunc după trup, şi se aduce în biserică. 
Stih: Lumină spre descoperirea neamurilor şi slavă norodului tău Israil. 


Primeşte o Simeoane, cea Preacurată a strigat, în braţe ca pe un prunc, pe Domnul 
slavei şi Mântuitorul lumii. 


Slavă..., Și acum..., glasul al 2-lea 

Canon de rugăciune către Sfântul ierarh Vucol, episcopul Smirnei 





Troparul Sfântului ierarh Vucol, Episcopul Smirnei, glasul al 4-lea: Îndreptător 
credinţei şi chip blândeţelor, învăţător înfrânârii te-a arătat pe tine, turmei tale, 
adevărul lucrurilor. Pentru aceasta ai dobândit cu smerenia cele înalte şi cu sărăcia 
cele bogate; părinte ierarhe Vucol, roagă pe Hristos Dumnezeu să mântuiască 
sufletele noastre. 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Sfinte ierarhe Vucol, roagă-te lui Dumnezeu pentru noi. 
Cu frumuseţile cele fumnezeieşti şi sfințite şi cu străluciri luminoase luminându-te 
totdeauna, luminează sufletul meu, care cinsteşte prăznuirea ta cea luminată, pă- 


rinte. 


Stih: Sfinte ierarhe Vucol, roagă-te lui Dumnezeu pentru noi. 

Stea cu totul luminoasă arătându-te pe tine Soarele cel duhovnicesc, cu strălucirile 
faptelor tale bune ai luminat pământul, ierarhe al lui Hristos, prea înţeleptule Vu- 
col. 


Slavă Tatălui şi Fiului şi Sfântului Duh. 


Viaţă pururea limpede, curată şi neamestecată cu întinăciune arătând, mărite, te-ai 
făcut cunoscut pe pământ ca odor sfințit al lui Hristos, prea înţeleptule Vucol. 


Şi acum şi pururea şi în vecii vecilor. Amin (a Născătoarei). 

Cel Unul Născut, care ființează împreună cu Tatăl, Intrupându-Se cu dumneze- 
iască cuviinţă în pântecele tău, mai presus de cuget, a îndumnezeit pe oameni, 
Preacurată, pentru mulţimea îndurărilor, întru tot Bunul Dumnezeu. 

Cântarea a 3-a 

Irmos: Nu este nimeni sfânt precum Tu... 


Stih: Sfinte ierarhe Vucol, roagă-te lui Dumnezeu pentru noi. 


Fiu al zilei şi al luminii prin osteneli dumnezeieşti ajungând, ierarhe, cu adevărat 
te-ai sălăşluit acum întru luminile sfinților, fiind luminat de har. 


Stih: Sfinte ierarhe Vucol, roagă-te lui Dumnezeu pentru noi. 

Propovăduind cu evlavie o Fiinţă a Treimii, ai dezrădăcinat de pe pământ înşe- 
lăciunea mulțimii idolilor, ca un ierarh cinstit şi ca un slujitor adevărat al Cu- 
vântului. 


Slavă Tatălui şi Fiului şi Sfântului Duh. 


Calea vieţii ai arătat tuturor celor ce erau rătăciţi şi i-ai adus pe ei mântuiți din 
ispita vrăjmaşului, ca un păstor cuvântător, la Cuvântul, Incepătorul păstorilor. 


Şi acum şi pururea şi în vecii vecilor. Amin (a Născătoarei). 
Fiu liman şi păzitoare mie, celui ce pururea fără încetare sunt lovit de întreitele 


valuri cumplite ale patimilor, în marea vieţii, tu singura prea curată şi pururea 
Fecioară. 

Irmosul: Nu este sfânt precum Tu Doamne Dumnezeul meu, care ai înălțat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviință cântă strigând; din cuget curat întru Domnul să prăznuim. 


Stih: Sfinte ierarhe Vucol, roagă-te lui Dumnezeu pentru noi. 


Cel ce a cunoscut mai înainte frumuseţea sufletului tău şi curăția cugetului tău, 
dumnezeieşte te-a aşezat pe tine propovăduitor de cele sfinte, înţeleptule. 


Stih: Sfinte ierarhe Vucol, roagă-te lui Dumnezeu pentru noi. 


Inconjurat fiind de strălucirea Duhului, aduci la lumină pe cei ce sunt în întunericul 
rătăcirii şi prin botez îi săvârşeşti fii ai zilei, ierarhe prea lăudate. 


Stih: Sfinte ierarhe Vucol, roagă-te lui Dumnezeu pentru noi. 

Mântuit-ai turma de nenumăratele fiare care căutau să o tulbure şi să o îndepărteze 
de credinţa cea fără de prihană, fericite Vucol, podoaba arhiereilor şi pârga pă- 
storilor. 


Slavă Tatălui şi Fiului şi Sfântului Duh. 


Aflându-se strălucind de har, măritul cuvântător de Dumnezeu te-a hirotonit şi cu 
învățături dumnezeieşti te-a săvârşit preot sfinţit, prea înţeleptule Vucol. 


Şi acum şi pururea şi în vecii vecilor. Amin (a Născătoarei). 


Lămurit te-a văzut pe tine Moise în rugul care cu sfinţenie închipuia tainic că aveai 
să te arăţi născătoare a Focului, pururea Fecioară, Născătoare de Dumnezeu. 


Cântarea a 5-a 
Irmos: Cu dumnezeiască strălucirea Ta, Bunule, sufletele celor ce aleargă la Tine 


cu dragoste, mă rog, luminează-le; ca să Te vadă Cuvinte al lui Dumnezeu pe Tine, 
Adevăratul Dumnezeu, cel ce îi chemi din negura greşelilor. 

Stih: Sfinte ierarhe Vucol, roagă-te lui Dumnezeu pentru noi. 


Purtând cu sfinţenie îmbrăcămintea cea sfințită a preoţiei, ai luminat pe cei nesim- 
țiţi, ierarhe, a cinsti o Unime Nezidită, în Trei Feţe, prea înţeleptule Vucol. 


Stih: Sfinte ierarhe Vucol, roagă-te lui Dumnezeu pentru noi. 

Din gura lupului celui înţelegător, ai răpit pe popoare cu învăţăturile gurii tale 
grăitoare de Dumnezeu; şi gurile pline de defăimare ale ereticilor le-ai astupat cu 
înălțimea teologiei tale, părinte ierarhe Vucol. 

Stih: Sfinte ierarhe Vucol, roagă-te lui Dumnezeu pentru noi. 

Luminat fiind cu Razele cele dătătoare de lumină ale Duhului, cuvioase, ai ajuns cu 
totul strălucitor, luminând sufletele celor ce sunt întru întuneric, Sfinte ierarhe 
Vucol, de Dumnezeu fericite. 


Slavă Tatălui şi Fiului şi Sfântului Duh. 


Biruit a fost necuratul Marcion de sfinţitele tale cuvinte şi a fost izgonit, turbatul, 
vărsându-şi noroiul a toată necuviinţa, prea mărite Vucol. 


Şi acum şi pururea şi în vecii vecilor. Amin (a Născătoarei). 


lisus, cel ce este mai presus de toată fiinţa, Legile firii le înnoieşte, Preacurată, 
născându-Se din pântecele tău, Cel ce Singur a înfiinţat toată lumea cu voirea Lui. 


Cântarea a 6-a 
Irmos: Marea vieţii văzând-o... 
Stih: Sfinte ierarhe Vucol, roagă-te lui Dumnezeu pentru noi. 


Smerenie înălțătoare, cuget curat, dragoste nefăţarnică, credinţă şi nădejde curată, 
având prea măritul Vucol s-a arătat locaş al Preasfintei Treimi. 


Stih: Sfinte ierarhe Vucol, roagă-te lui Dumnezeu pentru noi. 

Împodobind în chip deosebit scaunul de Episcop de la Smirna, prea lăudate, Duhul 
Sfânt te-a îndrumat în chip tainic să hirotoneşti ca păstor pe Policarp, cu mâna ta, 
prea înţeleptule Vucol. 

Slavă Tatălui şi Fiului şi Sfântului Duh. 

Cunoscându-ţi chemarea ta, înţeleptule, ai adus prin Duhul, la altar, învăţător plin 
de har al oilor cuvântătoare, pe cel de după tine, luminat fiind cu făcliile faptelor 
bune. 


Şi acum şi pururea şi în vecii vecilor. Amin (a Născătoarei). 


Stăpână, uşă a harului, care ai deschis oamenilor uşa cea cerească, deschide-mi mie 
în chip lămurit uşile pocăinţei şi mă izbăveşte de uşile morţii. 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe tiran l-a plecat a grăi: Binecuvântat eşti, 
Dumnezeul părinţilor noştri! 

Stih: Sfinte ierarhe Vucol, roagă-te lui Dumnezeu pentru noi. 

Înţelepţind pe cei neînţelepţi şi îndreptând pe cei căzuţi în rătăcire, i-ai mântuit 
părinte şi i-ai adus la Dumnezeu curaţi, cu evlavie, cântând lui: Binecuvântat eşti 
Dumnezeul părinților noştri. 

Stih: Sfinte ierarhe Vucol, roagă-te lui Dumnezeu pentru noi. 
Înfrumuseţatu-ţi-s-a prea fericite, gura ta, propovăduind Întruparea Celui ce a 
Strălucit nouă din nespusă milostivire; către care cu bună glăsuire strigai: Bine- 


cuvântat eşti Dumnezeul părinţilor noştri. 


Slavă Tatălui şi Fiului şi Sfântului Duh. 

Stăpânindu-ți patimile trupului prin nevoinţe, prea mărite, te-ai arătat nestăpânit de 
năpădirile înşelătorului; şi acum fără încetare cânți: Binecuvântat eşti Dumnezeul 
părinților noştri. 

Şi acum şi pururea şi în vecii vecilor. Amin (a Născătoarei). 

Mântuindu-ne de osândirea cea dintâi, prin naşterea ta cea cu totul fără de prihană, 
te lăudăm pe tine, noi, cei ce neam mântuit prin tine, Fecioară, strigând şi cu 
credinţă zicând: Binecuvântat este Rodul pântecelui tău, prea curată. 

Cântarea a 8-a 

Irmos: Din văpaie cuvioşilor... 

Stih: Sfinte ierarhe Vucol, roagă-te lui Dumnezeu pentru noi. 

Odrăslind ca finicul în Curțile lui Dumnezeu, ai adormit somnul cel cuvenit drep- 
ților; dar ai răsărit pom înaintea dumnezeiescului tău mormânt, minune celor ce-l 
văd, dumnezeiescule propovăduitor, Sfinte Vucol. 

Stih: Sfinte ierarhe Vucol, roagă-te lui Dumnezeu pentru noi. 

Dumnezeu, Cuvântul lui Dumnezeu, Cel într-un Ipostas, arhiereu sfințit te-a aşezat 
pe tine, ca să ungi pe popor cu sfinţenie, întâi stătătorule al Smirnei, luminătorule 
al lumii. 

Binecuvântăm pe Tatăl şi pe Fiul şi pe Sfântul Duh, Domnul. 

Pe Cuvântul Cel Întrupat L-ai teologhisit şi multe popoare ai mântuit din lipsa de 
înţelegere, făcându-te dumnezeiesc ucenic al Celui ce a Strălucit întru teologie, 
dumnezeiescule propovăduitor Vucol. 

Şi acum şi pururea şi în vecii vecilor. Amin (a Născătoarei). 

Cu sfinţenie a învăţat adunarea cea dumnezeiască a proorocilor Tainele tale, Năs- 
cătoare de Dumnezeu, aflând de mai înainte şi înfățişând în chip lămurit semnele 


cele dumnezeieşti ale naşterii tale. 


Irmosul: 

Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât, şi jertfa dreptului cu apă o ai ars; că toate le 
faci, Hristoase, cu singură voirea. Pe tine te prea înălțăm întru toţi vecii. 


Cântarea a 9-a 

Irmos: Pe Dumnezeu a-L vedea... 

Stih: Sfinte ierarhe Vucol, roagă-te lui Dumnezeu pentru noi. 

Ca o lumină, ca o strălucire, ca un soare mare şi ca un fulger ai strălucit în Biserica 
lui Hristos şi cugetele credincioşilor le-ai luminat şi în Locaşurile cele neînserate 
te-ai sălăşluit, cântând în glasuri întreit sfinte pe Treimea cea nezidită. 

Stih: Sfinte ierarhe Vucol, roagă-te lui Dumnezeu pentru noi. 

leşind din trup şi din lume, lucrătorule de cele sfinte, bucurându-te te-ai mutat către 
Cetele cele mai presus de lume, îndumnezeindu-te, cu stare prea luminoasă. Pentru 
aceasta săvârşim pe pământ pomenirea ta cu credinţă, Sfinte ierarhe prea înţelep- 
tule Vucol. 

Slavă Tatălui şi Fiului şi Sfântului Duh. 

Pământul a ascuns prea fericit trupul tău, care în chip vădit izvoreşte tămăduiri şi 
haruri; iar cerul ţine duhul tău, împreună cu cei aleşi din veac, luminat cu dumne- 
zeieştile Lumini, cu adevărat, prea mărite Vucol. 

Şi acum şi pururea şi în vecii vecilor. Amin (a Născătoarei). 

Prin glas de Inger ai născut, prea curată, pe Ingerul Sfatului celui Mare, pe Hristos 
Emmanuel, care a împreunat pe cei de jos cu îngerii, una Binecuvântată, una prea 
luminată, singura pricină a îndumnezeirii noastre, Fecioară. 

Irmos: Pe Dumnezeu a-L vedea nu este cu putință oamenilor, spre care nu cutează 


a căuta Oştile îngereşti; iar prin tine Preacurată S-a arătat oamenilor Cuvântul 
Intrupat. Pe care mărindu-L cu Oştile cereşti, pe tine te fericim. 

Sedelna, glasul al 4-lea. Podobie: Cel ce Te-ai înălţat pe Cruce de bunăvoie, 
poporului Tău celui nou, numit cu numele Tău, îndurările Tale dăruieşte-i, 
Hristoase Dumnezeule. Veseleşte cu puterea Ta pe binecredincioşii creştini, dă- 
ruindu-le lor biruință asupra celui potrivnic, având ajutorul Tău armă de pace, 
nebiruită biruinţă. 


Strălucind cu lumina preoţiei, ai povăţuit popoarele la lumină, ierarhe şi ai pierdut 
întunericul idolilor; iar cu strălucirea tămăduirilor risipind negura patimilor, te-ai 
mutat către Lumina cea Neapusă, rugându-te neîncetat pentru noi, cei care te cin- 
stim, fericite Vucol. 


Sedelna Praznicului Întâmpinării Domnului, glasul al 4-lea. Podobie: Spăimân- 
tatu-s-a Iosif, lucru mai presus de fire văzând şi în minte a avut ploaia cea de pe 
lână, la zămislirea ta cea fără de sămânță, de Dumnezeu Născătoare, rugul cel nears 
în foc, toiagul lui Aaron ce a odrăslit şi mărturisind logodnicul şi ocrotitorul tău 
preoţilor, a grăit: Fecioara naşte şi după naştere rămâne iarăşi fecioară. 


Prunc Te-ai făcut pentru mine, Cel ce eşti Vechi de zile; Te împărtăşeşti de cură- 
țiri, Preacuratule Dumnezeu, ca să-mi încredinţezi mie Trupul cel din Fecioară. Şi 
acestea Simeon cu Taină ştiindu-le, Te-a cunoscut pe Tine Dumnezeu şi Om, Cel 
ce Te-ai arătat cu Trupul şi ca pe o Viaţă Te-a cuprins şi bucurându-se, ca un 
bătrân, a strigat: slobozeşte-mă; căci Tu eşti Dumnezeul meu şi Viaţa tuturor. 

Vieţile Sfinţilor - Pomenirea celui între sfinţi, cuviosul părintele nostru Vucol, 
episcopul Smirnei 





Plăcutul lui Dumnezeu Vucol s-a deprins din copilăria sa la nerăutate şi la întreaga 
înţelepciune, apoi s-a făcut vas al Sfântului Duh. 


Iar prea lăudatul şi iubitul lui Hristos ucenic, Sfântul loan, cuvântătorul de Dumne- 
zeu, aflându-l iscusit şi vrednic, l-a hirotonisit episcop şi păstor prea folositor 
smirnenilor. 


Apoi, fund luminat de Sfântul Duh şi ca o făclie punându-se în sfeşnic, pe cei ce 
şedeau în întunericul rătăcirii şi al înşelăciunii idoleşti cu lumina cerească i-a 
luminat. 


După aceea, prin Sfântul Botez, i-a făcut fii ai luminii şi i-a izbăvit de fiarele cele 
nevăzute şi sălbatice, care căutau pe oricine să înghită. 


Deci acesta, mai înainte de moartea sa încredinţând fericitului Policarp oile sale 
cele cuvântătoare, a trecut din viaţa vremelnică la cea veşnică. Trupul lui cel sfânt, 
fiind îngropat, Dumnezeu a poruncit să crească pe mormântul lui un răsad care 
dădea tămăduire bolnavilor. 

Sinaxar - Pomenirea prea cuviosului părintelui nostru Vucol, episcopul 
Smirnei 





In această lună (februarie), ziua a şasea, pomenirea prea cuviosului părintelui 
nostru Vucol, episcopul Smirnei. 


Acest sfânt, din tânăra sa vârstă păzindu-se pe sine curat, s-a făcut vas al Sfântului 
Duh. De aceea de Hristos iubitul şi dumnezeiescul loan, cel de Dumnezeu cuvân- 
tător, aflându-l iscusit şi vrednic, l-a hirotonit episcop şi păstor ales al Bisericii din 
Smirna. 


Ca episcop, călăuzit fiind de lumina Duhului Sfânt, lumina pe cei ce se aflau în 
întunericul rătăcirii; iar prin Sfântul botez, îi făcea fii ai luminii, mântuindu-i de 
neîmblânzitele fiare, adică de sălbaticii şi întunecaţii demoni. 


Mai înainte de a se săvârşi din viaţă a hirotonit urmaş, în locul său, în această 
cetate, şi păstor şi dascăl al oilor celor cuvântătoare, pe fericitul Policarp. Şi aşa s-a 
mutat către Domnul. 

Cinstitul său trup a fost îngropat în pământ, iar Dumnezeu a făcut să crească un 
copac la care îşi găsesc tămăduire până astăzi, cei ce se apropie de el, cu credinţă. 

Arhid. Ştefan Sfarghie - Sinaxar - Sfinţii ierarhi Vucol, episcopul Smirnei, şi 
Fotie, patriarhul Constantinopolului; Sfântul cuvios Varsanufie cel mare 


Sfântul ierarh Vucol ($100) a trăit pe vremea Sfinților apostoli şi a fost hirotonit 
episcop de Sfântul apostol şi evanghelist loan, care l-a aşezat în marea cetate a 
Smirnei. 





Sfântul ierarh Vucol 
Aici, Sfântul Vucol a păstorit cu înţelepciune şi cu dragoste turma credincioşilor 
vreme îndelungată, aducând pe mulţi la cunoaşterea adevărului şi botezându-i în 


numele Preasfintei Treimi. 


Mai înainte de moartea sa, Sfântul ierarh Vucol a lăsat ca episcop în locul lui pe 
fericitul Policarp. Şi aşa s-a mutat la cereştile locaşuri, în ziua de 6 februarie. 


În această zi pomenim şi pe Sfântul ierarh Fotie (+897) 





Na 
' WI 


Sfântul a Fotie 

Acesta a fost hirotonit episcop în sfânta zi a Naşterii Domnului, în anul 857, şi a 
păstorit cu înţelepciune turma cea cuvântătoare a lui Hristos. 


Sfântul Fotie a scris multe cărți deosebit de însemnate pentru viaţa Bisericii, cărți 
cu caracter învățătoresc, juridic şi literar. Amintim: Mistagogia Duhului Sfânt şi 
Amfilohia, lucrare de 324 de teme, în care sfântul expune diferite probleme despre 
Sfânta Scriptură, teologie şi filosofie. 


Sfântul Fotie a fost un mare luminător al Bisericii, punând început şi încreştinării 
popoarelor slave în credinţa ortodoxă a Răsăritului. 


Tot astăzi facem pomenirea Sfântului cuvios Varsanufie cel mare, care s-a năs- 
cut în Egipt şi a îmbrăţişat viaţa monahală de tânăr. S-a învrednicit de darul vestirii 
celor viitoare şi tămăduia adesea neputinţele sufleteşti şi trupeşti ale ucenicilor săi. 





Sfântul cuvios Varsanufie cel mare 


Dintre toate darurile sale pe care i le împărtăşea Duhul Sfânt, cel mai mare era ace- 
la al dreptei socotinţe şi al învăţăturii duhovniceşti, aceste daruri rămânând lucră- 
toare până în zilele noastre pentru toţi cei care citesc cu evlavie cartea Scrisorilor 
lui de călăuzire spirituală. 


S-a mutat în pace la Domnul pe la anul 540. 

Iulian Dumitraşcu - Calendar orthodox - Sfântul ierarh Vucol, episcopul 
Smirnei şi Fotie, patriarhul Constantinopolului; Sfântul cuvios Varsanufie cel 
mare 


1. Sfântul ierarh Vucol, episcopul Smirnei - A fost sfințit episcop al oraşului 
Smirna (Asia mică) de către Sfântul loan evanghelistul. 








Înainte de trecerea la cele veşnice, episcopul Vucol şi-a încredinţat eparhia vred- 
nicului său urmaş Policarp. 


Ca şi episcop, Vucol a apărat învăţătura apostolică împotriva ereziei lui Marcian. 


Troparul, glas 4: Îndreptător credinţei şi chip blândeţelor, învățător înfrânârii te-a 
arătat pe tine, turmei tale, adevărul lucrurilor. Pentru aceasta ai dobândit cu sme- 
renia cele înalte şi cu sărăcia cele bogate; părinte ierarhe Vucol, roagă pe Hristos 
Dumnezeu să mântuiască sufletele noastre. 


2. Sfântul cuvios Varsanufie cel mare - A trăit în secolul al VI-lea, în timpul 
domniei împăratului Iustinian 1 (483-565). A dus o viaţă ascetică în Mănăstirea 


Avvei Seridus (Serid sau Serida) din Palestina, lângă oraşul Gaza. 


A învăţat pe toţi cei care veneau la el că nu trebuie făcut nimic fără a-l întreba mai 
înainte pe părintele nostru duhovnicesc. 


A trecut la Domnul în anul 540, în chip minunat. 

Troparul, glas 1: Harpele tainelor Duhului prea sfinte răsunând prea dulci cuvinte 
de înțelepciune, ce i-au făcut pe oameni să lepede jugul păcatelor, Sfinților Varsa- 
nufie şi loan, izbăviţi-ne pe noi care strigăm: Slavă Celui ce v-a prea slăvit, slavă 
Celui ce v-a binecuvântat, slavă Celui ce i-a mântuit pe mulţi prin cuvintele voastre 
sfinte! 





Sfântul cuvios Varsanufie cel mare 


3. Sfântul ierarh Fotie, patriarhul Constantinopolului ( 897) - S-a născut în această 
cetate la anul 810, din părinţii drepteredincioşi, Irina şi Serghie, fratele Sfintei 
împărătese Teodora şi rudă cu Sfântul patriarh Tarasie. 





Sfântul ierarh Fotie 


Fotie a studiat ştiinţele profane, dar şi Sfintele Scripturi, scrierile Sfinţilor părinţi şi 
canoanele Bisericii. Patriarhul a fost întronizat la praznicul Naşterii Domnului din 
anul 858. 

Pentru că a mustrat păcatele împăraţilor, a fost izgonit din scaun, dar readus apoi 
cu cinste. 


A scris cărți cu caracter învăţătoresc, juridic şi literar. Sfântul Fotie a pus început 
încreştinării popoarelor slave în credinţa ortodoxă a Răsăritului. 


Troparul, glas 1: Ca cel ce eşti cu apostolii în ceruri împreună locuitor şi ortodoc- 
şilor mare apărător, lumii drept învăţător, iar eresurilor latinești dârz împotrivitor, 
Sfinte Fotie, pe Hristos Dumnezeu roagă-L cu dinadinsul să mântuiască sufletele 
noastre. 

Proloagele - Pomenirea prea cuviosului părintelui nostru Vucol, episcopul 
Smirnei (+ 100) 





Luna februarie în 6 zile: Pomenirea prea cuviosului părintelui nostru Vucol, 
episcopul Smirnei (+ 100) 


Acesta s-a născut în părțile Smirnei. Din copilărie s-a deprins a trăi în deplină 
curăție trupească şi sufletească. Trăind pe vremea când Sfinții apostoli propo- 
văduiau în toată lumea credinţa cea nouă în lisus Hristos, Sfântul Vucol a primit 
dreapta credinţă şi s-a făcut el însuşi vrednic vestitor al învăţăturii creştineşti. 


Și, făcându-se vas iscusit al Duhului Sfânt l-a aflat pe el Sfântul evanghelist loan, 
apostolul cel iubit al lui Hristos, care, hirotonindu-l pe el episcop, l-a aşezat în 
marea cetate a Smirnei. Şi aici a păstorit cu cinste, cu înţelepciune şi cu dragoste, 
turma credincioşilor, vreme îndelungată, aducând pe mulţi la cunoaşterea ade- 
vărului şi botezându-i în Hristos. 


Deci, mai înainte de moartea sa, a lăsat urmaş în locul său şi păstor al oilor sale şi 
dascăl, pe fericitul Policarp. Şi aşa s-a mutat la Domnul, din viaţa aceasta pămân- 
tească, în ziua de 6 februarie. 


Intru această zi, cuvânt despre Pavel episcopul, care trăia în Antiohia, lucrând 
ca zidar. 

Spunea un oarecare părinte despre acest episcop Pavel, care, lăsându-și episcopia 
sa, a mers la Antiohia şi se hrănea, lucrând la zidărie, împreună cu zidarii. 


Întru această vreme era acolo un conducător al Răsăritului, anume Efrem, om 
evlavios şi foarte milostiv. Acela se îngrijea acum de ridicarea cetăţii, care era că- 
zută de la cutremur. Odată, într-o după amiază, când se odihneau lucrătorii, a văzut 
Efrem pe episcop odihnindu-se şi, de la dânsul până la cer, ridicându-se un stâlp de 
foc. Şi, aceasta a văzut-o nu o dată, nici de două ori, ci de mai multe ori. lar Efrem 
îndată s-a înspăimântat, pentru că acesta era ca un semn înfricoşător şi plin de 
mirare. Şi gândea în sine ce poate însemna aceasta ? Şi nu se dumirea, de vreme ce 
nu ştia că lucrătorul acela era episcop şi îl vedea pe dânsul în nişte zdrenţe 
îmbrăcat şi acelea foarte murdărite şi simplu se arăta şi omul, obosit de multă 
foame şi înfrânare şi sfărâmat de oboseala cea multă. 


Deci, l-a chemat pe el Efrem, vrând să afle de la el, ce fel de om este şi din ce ţară 
? Şi a început, luându-l deoparte, a-l întreba pe el: "De unde eşti, tu, omule, şi cum 
te cheamă pe tine ?" 


Iar el, răspunzând, a zis: "Eu unul din cei de rând sunt, sărac al cetăţii acesteia şi nu 
cunosc vreun meșşteşug ca să mă hrănesc mai lesne pentru aceea lucrez la zidăria 
aceasta şi Dumnezeu mă hrăneşte pe mine cu osteneala mea”. 


lar Efrem, de Dumnezeu fiind îndemnat, i-a răspuns lui, zicând: "Să mă crezi, că 
nu te voi lăsa pe tine până ce nu-mi vei spune adevărul despre tine, că nu poţi să 
ascunzi cele despre tine”. 


Atunci a grăit Pavel: "Să-mi dai mie făgăduinţa, înaintea lui Dumnezeu, că nu vei 
spune nimănui cele despre mine". 


Atunci i s-a jurat lui fericitul Efrem, că nu va spune nimănui, cât timp va voi 
Dumnezeu ca să fie el în viaţa aceasta. Deci, el i-a spus lui, zicând: "Eu sunt 
episcop, iar pentru Dumnezeu, lăsându-mi episcopia mea, am venit aici, pentru că 
pe aici nu mă cunoaşte nimeni şi cu această nevoinţă lucrez şi, din osteneala mea, 
îmi adun mie hrana, iar cealaltă o dau la săraci milostenie, ştiind că, prin jertfe ca 
acestea, se îmblânzeşte Dumnezeu. lar tu poartă-ţi grijă de milostenia ta, pentru că 
în aceste zile, Dumnezeu te va ridica pe tine la scaunul acesta al arhiepiscopiei şi al 
cetăţii lui Dumnezeu şi al Bisericii, ca să păstoreşti pe poporul Său, pe care, cu al 
Său sânge l-a câştigat Hristos, adevăratul Dumnezeul nostru”. Care lucru s-a şi 
întâmplat, după puţine zile. 

Deci, acestea auzindu-le, fericitul Efrem a proslăvit pe Dumnezeu, zicând: "O, câți 
tăinuiţi robi ai Săi are Dumnezeu şi doar Lui, unuia ştiuţi !" 


lar noi, acestea auzindu-le, fraților, să ne nevoim pentru milostenie, sporind în 
dreapta credinţă. 


Întru această zi, cuvânt al Sfântului Teodor Studitul, despre dreapta petrecere a 
călugărilor. 


Părinților şi fraţilor, datoria având să vă grăiesc cuvânt de mângâiere, vă sfătuiesc 
să faceţi mădularele voastre slujitoare dreptăţii, spre sfințire, după cum zice 
apostolul. Să câştigaţi cu prisosință dumnezeiasca înțelepciune, ca să puteţi 
pătrunde tainele cinului nostru îngeresc, cu toate că voi v-aţi şi dăruit cu totul lui 
Dumnezeu şi cu smerenie, în toate zilele îndurați pătimire, atât pentru suflet cât şi 
pentru trup; căci şi ostenelile sufletului, ca şi cele ale trupului, în acelaşi chip sunt 
primite de Dumnezeu. 


Pentru că unul se nevoieşte la citire, altul la rugăciune, unii stau înlăuntru şi 
lucrează cu mâinile, alţii au ascultări în afară, unul sapă via, altul ară pământul, iar 
altul ciopleşte; nimeni nu stă fără de lucru şi toţi se ostenesc, după putinţa lor. Şi 
după cum mi se pare, nici cel ce stă la uşă, să ia aminte la cei ce intră şi la cei ce 
ies, nici cel ce izgoneşte păsările de la roade, nu stă degeaba, fără lucru. Că şi ei 
împlinesc trebuinţa cea de obşte pentru întregul trup şi, dacă săvârşesc un lucru cât 
de mic, se socotesc, însă, ca picior sau deget al trupului. Aşadar, dacă ne socotim 
toţi un suflet şi o voie, aşa să ne arătăm totdeauna. 


Să nu vă smintiţi cu îndărătnicia şi să luaţi parte la munca obştească numai pentru a 
fi văzuţi acolo, ci să împliniţi porunca cu bunăvoință. Sfințiți-vă mâinile cu slujba 
ce vi s-a dat, ca să aduceţi lui Dumnezeu jertfa bine primită. Căci, cu adevărat, 
jertfa este fapta voastră ! Oare, nu sunt hrăniți cei pe care îi primim în orice zi ? Nu 
săturăm zilnic pe bătrâni? Nu dăm străinilor pâine, legume, vin şi orice are mă- 
năstirea ? Nu primiţi pe prietenii care vin la voi ? Şi nu sunteţi hrăniţi şi voi toţi ? 
Toate acestea sunt prinosuri aduse lui Dumnezeu, că El zice: "Milă voiesc; nu 
jertfă”. Adică, să fim milostiv. 


Insă tot ce se dă, nu dau numai eu, ci dăm toţi, fie argint, fie veşminte, fie orice 
altceva, că fui mei sunteţi voi şi împreună împărtăşim şi cele sufleteşti şi cele 
trupeşti. 

Inima mea arde pentru voi toţi, măcar că păcătos sunt; pe fiecare îl îmbrăţişez cu 
dragoste duhvnicească şi pe toți vă ţin la pieptul meu, dorind să vă feresc de orice 
ispită şi să vă mângâi în orice clipă. Aşadar, nici unul să nu se împotrivească altuia 
şi nimeni să nu defaime. Pentru aceea, trăiţi în pace şi iubiți-vă între voi cu 
dragoste duhovnicească, cinstiți-vă şi ajutaţi-vă unul pe altul. Cei mai mici să 
cinstească pe întâi-stătătorii ca pe mine, dându-le ascultare în toate. 


Iar, dacă vreunul nu se supune cuvântului meu, acela nu-mi este fiu. Nevoiţi-vă să 
dobândiţi câştiguri sufleteşti, fiind cu privegherea la slujbe şi cu luare aminte la 
rugăciune. Nevoiţi-vă şi trupeşte, trudindu-vă la lucru, ca să aveţi îndestulare de 
pâine şi de legume şi puţin vin, pentru cei bolnavi. Cei care vor să se înfrâneze, 
aceia să postească, însă, în Săptămâna luminată, m-au supărat unii, care n-au voit 
în nici un chip să bea vin. Am spus lor că şi înfrânarea se porunceşte să fie cu 
socoteală. 


Acuma, însă, deobşte poruncesc vouă, că, în vremea când se mănâncă de două ori 
pe zi, să aveţi odihnă şi de la metaniile cu genunchi la pământ; iar, dacă vrea 
careva să adauge la înfrânarea sa, să se îndestuleze numai cu pâine şi cu apă, în 
afară de sâmbete şi Duminici. Dacă va lua seama că slăbeşte, să bea puţin vin, 
pentru întărire şi să mănânce de două ori pe zi. Cei neputincioşi, însă, totdeauna să 
bea câte puţin vin. Dar să nu se smintească nici cel care bea, socotindu-se osândit, 
nici cel care nu bea, mândrindu-se, ca şi când ar face mare lucru. Că pentru 
mâncare şi băutură, când se face cu socoteală şi cu binecuvântare, nu ne osândim, 
nici nu ne îndreptăm înaintea lui Dumnezeu, când se face pentru întărirea firii. De 
folos este, însă, celor tineri să nu bea vin. Că au poruncit atât dumnezeiescul şi 
marele Vasilie, cât şi Sfântul Marcu şi alți părinţi, să nu bem vin, în afara celor 
bolnavi şi slabi. Cu toate acestea, mai bună este înfrânarea. De aceea, când este 
dezlegare la vin, să vă mulţumiţi cu un singur pahar, iar, dacă unii doresc, se pot 
psi cu totul de vin. 


Slava şi cinstea cerească să vă încununeze, mila, pacea şi darul lui Dumnezeu să vă 
ajute şi rugăciunea părintelui nostru Teodor, să ne întărească şi să ne păstreze 
nevătămaţi. 

Dumnezeului nostru, slavă ! 

Sfântul Nicolae Velimirovici — Proloagele de la Ohrida - Pomenirea Sfântului 
Vucol, episcopul Smirnei 


: . Ei FA 
Sfintul Nicolae i 


lanuarie - lunie 





Sfântul Vucol a fost ucenicul Sfântului loan Teologul, care I-a sfinţit pe Vucol 
episcop al Smirnei. 


Puţini botezați în sfânta credinţă se aflau atunci în Smirna, în acel întuneric al 
păgânismului, Sfântul Vucol a strălucit ca o candelă strălucitoare. El era împodobit 
cu toate virtuțile, mai cu seamă cu blândeţea şi cu smerenia. 


Înaintea morţii lui, Sfântul Vucol l-a sfinţit episcop în locul său pe Sfântul 
Policarp. Sfântul Vucol a adormit cu pace şi s-a mutat la locaşurile cereşti. 

Sfântul ierarh Vucol, episcopul Smirnei, Turcia (6 februarie) 


['744.pĂKOÂb; CAMPHCKH. 





Acesta s-a deprins încă din copilăria sa cu nerăutatea şi întreaga înţelepciune. 
Pentru aceasta Dumnezeu îl învrednici să fie ucenic al Sfântul apostol loan care îl 
sfinți episcop al cetăţii Smirna în care pe atunci erau puţini oameni botezați. 


În întunericul păgânătăţii, Sfântul Vucol lumină ca o candelă aprinsă, strălucind cu 
bunătățile, dar mai ales cu blândeţea şi smerenia, aducând pe mulți la dreapta 
credinţă. 


Simţindu-şi aproape plecarea din lumea aceasta, încredinţă păstorirea turmei sale 
slăvitului Policarp. 

Fiind trupul său îngropat, din rânduiala dumnezeiască pe mormântul său crescu un 
răsad care dăruia tămăduire celor bolnavi. 





Propovăduind, înţeleptule, bunătatea Dumnezeului nostru cea nemărginită, îmbu- 
nezi popoarele cele căzute în rele, aducându-le Mântuitorului bună dăruire, ca un 
prea sfințit slujitor. (Dintre Stihirile ce se cântă la Vecernie) 


Cu frumuseţile cele dumnezeieşti şi sfințite şi cu străluciri luminoase luminându-te 
totdeauna, luminează sufletul meu, care cinsteşte prăznuirea ta cea luminată 
părinte. (Din Canonul Sfântului ce se citeşte la Utrenie) 


Pământul a ascuns prea fericit trupul tău, care în chip vădit izvorăşte tămăduiri şi 
haruri; iar cerul ţine duhul tău, împreună cu cei aleşi din veac, luminat cu 
dumnezeieştile lumini, cu adevărat, prea mărite Vucol. (Din Canonul Sfântului ce 
se citeşte la Utrenie) 

Cetatea Smirnei, Turcia 

6 februarie 2018 - Copacul răsărit minunat, care face până şi astăzi minuni. 
Sfântul ierarh Vucol 





Astăzi, 6 februarie 2018, credincioşii ortodocși îl cinstesc în mod aparte pe Sfântul 
ierarh Vucol, episcopul Smirnei, continuând însă, până la încheierea praznicului (9 
februarie - când în calendarele ortodoxe stă scris "odovanie”) să cinstească 
Întâmpinarea Domnului - Mântuitorul (Făcătorul tuturor, Cel ce S-a născut mai 
înainte de toţi vecii şi, acum, în trup, în vremurile cele mai de pe urmă, S-a născut 
spre mântuirea oamenilor) S-a adus la biserică de Maica Fecioară, bătrânul Simeon 
primindu-L în braţe (precum i se vestise de la Duhul Sfânt) din mâinile Fecioarei, 
luându-L și strigând cu bucurie: "Marginile lumii au văzut lumina măririi Tale! 
Am văzut lumina neamurilor şi mărirea lui Israel! Dumnezeule bunule, ochii mei 
au văzut făgăduinţa Ta! Acum, cu porunca Ta, slobozeşte degrabă, din cele de aici, 
pe robul Tău, cu pace, precum ai voit şi ai zis ca un Dumnnezeu! - că Te-am 
văzut!" 


Astăzi, 6 februarie 2018, credincioşii ortodocşi îl cinstesc în mod aparte pe 
Preasfinţitul lucrător de sfinţenie Părinte ierarh Vucol, care făcându-se strălucit cu 
bunătățile dumnezeieşti, s-a pus lumină în sfeșnicul cel de taină al Bisericii 
dumnezeieşti, luminând-o pe ea cu învăţăturile lui sfințite. Duhul care I-a sfințit pe 
acesta, le dăruieşte credincioşilor care cer cu credință ajutorul Sfântului ierarh 
Vucol, sfințenie, luminare și mântuire. A îmbunat popoarele care se dădeau căzute 

la rele (acesta predicând bunătatea Dumnezeului nostru), aducându-le - ca dar bun 
- Mântuitorului. 


Astăzi, 6 februarie 2018, credincioşii ortodocşi, continuând să cinstească Întâm- 
pinarea Domnului, cercetează cu toţii Scripturile - după cum a zis Însuşi Hristos 
Dumnezeul nostru în Evanghelii - în acestea aflându-L pe EI, născut şi înfășat, pus 
în iesle şi hrănit cu lapte, cum a primit tăierea împrejur, cum "S-a purtat de 
Simeon" şi cum S-a arătat lumii (nu prin părere sau nălucire, ci aievea, în adevăr). 
Căci, Fecioara Curată fără prihană (pe care Moise a văzut-o arătată în rugul care 
închipuia cu sfințenie, prin taină, ca se va arăta născătoare Focului) intră în 
biserică, purtând in braţe, ca pe un prunc, pe Făcătorul şi Stăpânul. Făcându-Se ca 
noi, pentru noi, ca un milostiv, Cel ce a dat demult legea lui Moise, în Sinai, Se 
supune acum profeţiilor legii... Acum, Dumnezeu Cel curat, ca un prunc sfânt 
(deschizând pântecele celei Curate, mai presus de cuget), Se aduce "Lui'și Însuşi”, 
ca un Dumnezeu, slobozindu-ne de blestemul legii, luminând sufletele noastre și 
îndumnezeindu-i pe oameni. 

Dumnezeule, Cela ce eşti mai înainte de veci, Domnul măririi, mărire Ţie! - căci, 
Te-ai adus la biserică, viață tuturor! Pentru mine Te-ai făcut prunc sub lege, ca să-i 
mântuieşti pe toți din robia cea de demult a legii! - Cel ce ai scris oarecând legea 
pe lespezi (Tablele Legii). 


Mântuitorule, mărire milostivirii Tale! Îndurate, Mărire Împărăției Tale! - Cel ce 
eşti înfricoşat tuturor şi ţii toată zidirea (iar acum, "suferind, cu bună-voirea Ta, a 
Te ţine trupeşte în braţele lui Simeon). Unule, îndurate, lubitorule de oameni, 
Mărire rânduielii Tale! - Cel care ne-ai descoperit nouă, tuturor, lumina, lisuse - 
Cel ce eşti Dumnezeu mai presus de toată ființa - și, cu voirea Ta, singur ai 
înfiinţat toată lumea. 


Astăzi, 6 februarie 2018, credincioşii ortodocși îl cinstesc în mod aparte pe Sfântul 
prea înțelept fericit lerarh Vucol, cel care a luminat (cu strălucirile bunătăților sale) 
tot pământul - Soarele cel înțelegător (Dumnezeu) aratându-l pe el stea luminoasă 
cu totul. A arătat o viaţă pururea curată şi limpede, neamestecată cu întinăciune, 
arâtându-se şi făcându-se cunoscut, pe pamânt, ca un odor sfințit al lui Hristos. 
Prin osteneli dumnezeiești, s-a făcut fiu al zilei şi al luminii, acum sălășluindu-se 
cu adevărat întru luminile sfinţilor, luminându-se cu darul. 


Predicând, cu bună-credință, Treimea Cea de o ființă - ca un ierarh cinstit şi ca un 
slujitor curat al Cuvântului - a dezrădăcinat de pe pământ înșelăciunea mulțimii 
dumnezeilor (zeilor). Tuturor celor rătăciți din ispita vrăjmașului, le-a arătat calea 
vieţii şi, ca un păstor cuvântător, i-a dus pe ei mântuiţi la Cuvântul Cel începător al 

păstorilor. Fiind strălucit cu lumina preoţiei, a înlăturat întunericul idolilor şi (cu 
lumina tămăduirilor) a risipit negura patimilor, mutându-se către lumina Cea 
neapusă. 


Sfinte Părinte ierarhe Vucol, luminează sufletul meu - care cinsteşte serbarea ta 
luminată! - cel ce eşti luminat totdeauna cu frumusețile cele dumneziești şi sfințite. 


Născătoare de Dumnezeu, singură Preacurată pururea Fecioară, fii mie liman şi 
păzitoare, în marea vieţii! - căci sunt pururea bătut, "ne-slăbit de întreitele valuri 
cumplite ale patimilor”. 


Dumnezeul meu, bunule, nu este sfânt precum Tu Doamne, Care ai înălţat fruntea 
(oastea) credincioșilor Tăi bunule și ne-ai întărit pe piatra mărturisirii Tale! 


Sfinte ierarhe Vucol, roagă-te neîncetat pentru noi, cei care te cinstim! 

Astăzi, 6 februarie 2018, Biserica prănuieşte neîntrerupt Întâmpinarea Domnului, 
Preacuratul Dumnezeu făcându-Se prunc pentru noi şi înnoind legile firii (EI, Cel 
ce este vechi de zile), "împărtăşindu-Se curăţeniilor" (născându-Se din Preacurata 
Maică), pentru a ne încredința nouă trupul cel din Fecioară! Știind acestea, cu 
taină, Simeon, L-a cunoscut pe Dumnezeu și Om (Cel ce S-a arătat cu trupul) şi L- 
a cuprins ca pe o viaţă (bucurându-se ca un bătrân!) şi strigând: "Slobozeşte-mă, 
căci Tu ești Dumnezeul meu!" 


Astăzi, 6 februarie 2018, credincioşii ortodocşi îl cinstesc pe Sfântul înţelept 
pururea-pomenit ierarh Vucol, cel luminat de Duhul si pe care Dumnezeu l-a fericit 
- ştiindu-i mai dinainte (mai întâi) frumuseţea sufletului şi curăția gândului său, şi 
făcându-l predicator al celor sfinte. Și-a mântuit turma de multe fiare care căutau 
să o tulbure şi să o îndepărteze de credinţa cea fără prihană, iar pentru aceasta, 
Biserica îl numeşte astăzi: podoaba Arhiereilor şi pârga păstorilor (rod copt 
timpuriu; cel dintâi rod al pământului - grâne, poame, struguri; fructele sau 
cerealele care s-au copt mai întâi - trufanda - oferite lui Dumnezeu). 


V. ÎI cinstim pe prea măritul teolog, care (fiind "aflat strălucit cu darul”) a fost 
hirotonit cu învățături dumnezeieşti şi săvârşit preot sfinţit. Îmbrăcându-se, 
cu Sfințenie, cu îmbrăcămintea sfințită a preoţiei, i-a luminat pe cei 
nesfinţiți, ca aceştia să cinstească o Unime nezidită în trei feţe. A îngrădit 
(cu învăţăturile gurii sale grăitoare de Dumnezeu), cu teologiile sale, 
“ourile cele fără uşi (chingi; cununi - cu sens de nestăpânite, neinchise, 
neîncuiate, necontrolate, neînchegate,  ne-legate,  neîncununate; guri 
slobode) ale ereticilor”. 

V Îl cinstim pe Sfântul cuvios prea mărit Vucol, cel care (cu cuvântările sale 
sfințite) l-a biruit pe Marcion cel necurat - "turbatul Marcion izgonindu-se 
şi vărsându-și noroiul a toată necuviința”. 

V Îl cinstim pe cel ce s-a arătat lăcaş Treimii, având smerenie înălțătoare, 
curăția gândului, dragoste nefățarnică, credință și nădejde curată. Acestuia 
- care a împodobit din destul scaunul celor din Smirna - i-a urmat Sfântul 
păstor Policarp, pe care Duhul Sfânt l-a hirotonisit și s-a săvârşit prin mâna 
sa (prin punerea-mâinilor Sfântului Vucol). 

V Îl cinstim pe cel care a cunoscut, prin Duhul, chemarea sa (mutarea sa la 
cer), şi l-a adus "la Oltar” (la Altar) pe învățătorul Policarp ("cu darul oilor 
cuvântătoare"), ca urmaş al său, fiind luminat cu strălucirile bunătăţilor. 


Născătoare de Dumnezeu, Stăpână, deschide-mi luminat ușile pocăinței şi mă 
mântuiește de ușile morţii! - ceea ce ești "uşa darului" (prin care ni S-a dat darul 
Hristos) şi care ai deschis oamenilor uşa cea cerească. 

Doamne lisuse, mult-milostive, scoate din stricăciune viaţa mea! - căci alerg la 
limanul Tau cel lin şi strig către Tine, văzând înâlțându-se marea vieţii (de viforul 
ispitelor). 


Astăzi, 6 februarie 2018, îl cinstim pe prea cuviosul Părintele nostru Sfânt ierarh 
Vucol, episcopul Smirnelor (Smirnei), care încă din tinerețe păzindu-se curat - ca 
vas, Sfântului Duh - a fost "aflat iscusit şi vrednic, de către prea lăudatul şi iubitul 
lui Hristos dumnezeiescul Sfânt apostol loan cuvântătorul de Dumnezeu" şi a fost 
hirotonisit (de Sfântul loan) episcop al Bisericii cetăţii Smirnei. A mântuit poporul, 
de sălbaticii şi întunecaţii diavoli, iar înainte de a se muta la Domnul, a hirononit 
diadoh (moştenitor al tronului) în locul său, ca păstor şi dascăl al oilor sale, pe 
fericitul Sfânt Policarp. lar Dumnezeu a făcut ca, pe locul în care trupul său cinstit 
a fost îngropat, sa crescă un copac "care face tămăduiri până astăzi”. 


Dumnezeul părinţilor noștri, bine eşti cuvântat! 


Astăzi, 6 februarie 2018, îl cinstim pe prea cuviosul Părintele nostru Sfânt ierarh 
Vucol, care şi-a stăpânit patimile trupului (prin nevoinţe), arătându-se nestăpânit 
de năpădirile înşelătorului, iar acum cântând, fără rătăcire: Dumnezeul părinților 
noștri, bine eşti cuvântat! 


Născătoare de Dumnezeu, Fecioară, pe tine te lăudăm, strigând și zicând cu 
credinţă: Bine este cuvântat rodul pântecelui tău! - căci, prin nașterea ta cu totul 
fără prihană, ne-ai mântuit de osândirea cea dintâi, mântuindu-ne prin tine. Curată, 
ai născut (cu glasul îngerului) pe Îngerul sfatului Cel mare, pe Hristos Emanuel, 

Care a împreunat pe cei de jos, cu îngerii - ceea ce eşti una binecuvântată, prea- 
lăudată, "singură pricina îndumnezeirii noastre” (izvor, cauză, începătură)... 


Astăzi, 6 februarie 2018, îl cinstim pe prea cuviosul Părintele nostru prea sfințit 
predicator de Dumnezeu ierarh Vucol, cel care (adormind somnul cel cu cuviinţă 
drepţilor) a răsărit în curțile lui Dumnezeu ca finicul (curmal, palmier), şi a răsărit 
pom înaintea mormântului său dumnezeiesc, minunând pe cei ce-l văd. Dumnezeu 
Cuvântul l-a ales, pe el, arhiereu "lui Dumnezeu Cel în-ființat”, mai mare al 
scaunului Smirnelor, luminător al lumii, ca sa ungă poporul cu sfinţenie. 


Sfântul Vucol, făcâdu-se învățăcel al celui ce a strălucit întru cuvântarea de 
Dumnezeu (Sfântul apostol loan), L-a binecuvântat pe Cuvântul Cel întrupat, 
Dumnezeu, mântuind multe popoare din ne-cuvântare. În Biserica lui Hristos, a 
strălucit ca un soare mare, ca un fulger, luminând cugetele credincioşilor şi sălă- 
șluindu-se către locurile cele neînserate, cântând (în glasuri întreit-sfinte) Treimea 
cea nezidită. S-a mutat către cetele cele mai presus de lume (fiind lucrător al celor 
sfinte), bucurându-se și îndumnezeindu-se cu dar prea luminat. 


Dumnezeul nostru, Hristoase, pe Tine 'Te prea înălțăm întru toţi vecii! - Cel ce ai 
izvorât rouă din văpaia cuvioşilor şi "ai ars cu apă jertfa dreptului", că toate le faci 
doar cu voirea. 


Sfinte ierarhe Vucol, săvârşim cu credinţă pomenirea ta, prea înțelepte! - căci 
pământul a ascuns prea fericit tău trup, care "de față" izvorăşte tămăduiri şi daruri. 
Acum, cerul ţine Duhul tău împreună cu cei aleşi din veac, fiind cu adevărat lumi- 
nat cu luminile dumnezeieşti. 


Preacurată, Născătoare de Dumnezeu, te fericim! - căci, prin tine, S-a arătat 
oamenilor (cărora nu este cu putință a-L vedea pe Dumnezeu) Cuvântul întrupat 
(spre Care nu cutează a căuta - a privi - cetele îngereşti), pe Care Îl mărim, noi 
împreună cu oştile cereşti! 


Astăzi, 6 februarie 2018, îl cinstim pe Sfântul prea înţelept ierarh Vucol, care a 
povăţuit păstorește turma Domnului, către păşunile bunei-credinţe, izgonind tot 
eresul. 


Sfinte ierarhe prea fericite Părinte Vucol, să cauţi, acum, din cer, cu milostivire, şi 
spre noi! - ca unul care stai împreună cu Preacurata Născătoare de Dumnezeu, 
înaintea scaunului (tronului) Dumnezeirii. 

Astăzi, 6 februarie 2018, Biserica continua prănuirea Întâmpinării Domnului, când 
Cuvântul Se face prunc (pentru bunătatea cea desăvârșită), nedespărţindu-Se de 
sânurile părintești, născându-Se din Fecioară. Pe acesta, bătrânul Simeon Îl 
primeşte în braţe, iar împreună cu dânsul, bătrâna proorociță Ana a mărturisit "mu- 
Ițumire, ca la un Stăpân", mai-înainte vestind mântuirea oamenilor, iar Preacurata 
Maică strigând: Simeone, primeşte în braţe, ca pe un prunc, pe Domnul Măririi și 
Mântuitorul lumii! 


Sfântul Simeon bătrânul (ţinându-Se, Ziditorul cerului, astăzi în braţe) a zis, cu 
Duhul Sfânt: "Acum m-am eliberat, că am văzut pe Mântuitorul meu!" Slavă 
milostivirii Tale celei multe și pogorârii Tale, Doamne, iubitorule de oameni! 
Slavă smereniei Tale negrăite, Stăpâne! 


(0 alcătuire după cronici străvechi: Lăcașuri OrtodoxeB ianuarie 2018 - 
www.lacasuriortodoxe.ro ) 

St. Bucolus the bishop of Smyrna 

Troparul Sfântului Ierarf Vucol, 


Episcopul Smirnei 
6 Februarie - Glasul 4 


Îndreptător credinţei şi chip 
blândețelor, învățător înfrânârii 
te-a arătat pe tine, turmei tale, 
adevărul lucrurilor. Pentru 
aceasta ai dobândit cu smerenia 
cele înalte şi cu sărăcia cele 
bogate; Părinte Ierarhe Vucol, 
roagă pe Jlristos Dumnezeu să 


] mântuiască sufletele noastre. 

Bucură-te, Sfinte ierarh Bucolus! 

